ועדת הכספים, כנסת 16, פרוטוקול מספר 274, 2005-12-19 00:00

יעקב ליצמן: בסדר.

יעקב ליצמן: זאת אומרת – אפשר שיהיה חוק בחירות ולא יהיו בחירות.

יעקב ליצמן: אז הכנסת יכולה לחוקק, הנשיא יכול להגיד, וועדת הכספים יכולה להפיל את העניין.

חיים אורון: ההנחה היא שוועדת הכספים פועלת באופן רציונלי.

חיים אורון: , כי אז – עולים למעלה ומחליטים על זה שם.

תמר אדרי: ועדת הבחירות דנה בתקציב לאחר שהיה דיון מפורט בוועדת הכספים של ועדת הבחירות, ובנשיאות, והיא אישרה את התקציב שמוגש פה.

תמר אדרי: יש דברי הסבר מפורטים איך הגענו לסכום הזה, ואנחנו מבקשים לאשר את התקציב כפי שהוגש.

תמר אדרי: אם תרצו נתוני רקע על ההבדלים בבסיס הנתונים – בעלי זכות בחירה בבחירות לכנסת ה- 16 היו 4 מיליון – ו-720 אלף.

תמר אדרי: בבחירות לכנסת ה- 17 יש 5,018,257 בעלי זכות בחירה.

חיים אורון: כמה העליה באחוזים?

יעקב ליצמן: כמה תוספת יש?

יעקב ליצמן: אין תוספת קלפיות.

תמר אדרי: יש תוספת של הרבה קלפיות.

תמר אדרי: לעומת – 7,786 שהיו בבחירות לכנסת ה-16 היום, ואני מדברת רק על הקלפיות הרגילות, יש 8,547.

תמר אדרי: השינוי הוא גם בגלל הגידול וגם בגלל שינויים בתוך היישובים עצמם.

תמר אדרי: בכל מקום ישוב, בכל שכונה – מקימים קלפי.

תמר אדרי: את מקומות הצבת הקלפי אנחנו מקבלים ממשרד הפנים.

חיים אורון: - - קלפיות נוספות?

תמר אדרי: כן, ויותר מזה – יש את חוק הקלפיות המונגשות לנכים,

חיים אורון: זה חוק שלי.

תמר אדרי: אז בפעם הקודמת היו 700, והיום יש מעל ל- 1,220.

תמר אדרי: כל קלפי כזו מחייבת פקיד נוסף.

תמר אדרי: אז יש שינוי די גדול.

תמר אדרי: יש דברי הסבר, ואם תקראו – זה נבנה אחד לאחד לפי הכמות.

תמר אדרי: לא השתנה השכר, ולא שום דבר.

תמר אדרי: הכל נשאר בדיוק כמו שהיה בבחירות הקודמות, רק הכמויות השתנו.

חיים אורון: מה עם הימאים?

חיים אורון: שמעתי שיש 4 ימאים.

תמר אדרי: לפי החוק- כל אניה שנושאת דגל ישראל, שיש בה 14 ימאים – יש בה הצבעה.

תמר אדרי: הפעם ניסינו לתקן את החוק.

תמר אדרי: בבחירות הקודמות לא היתה הצבעה בקרב ימאים.

חיים אורון: אז למה זה מופיע – 500 אלף?

תמר אדרי: זה כולל את הנציגויות.

חיים אורון: כמה, מתוך זה, האוניות?

תמר אדרי: אנחנו בנינו על 100, בסך הכל.

תמר אדרי: יש 96 נציגויות.

תמר אדרי: פעם באמת היתה בקשה של איגוד הימאים לשנות את החוק – שייקבע שכל אניה שיש בה 5 ישראלים - - אל תשכחו שכאשר עשו את החוק אז, היו גם אניות נוסעים, שאין לנו היום.

תמר אדרי: אבל אז, ועדת החוקה סירבה לחוקק את החוק, כי היא אמרה שזה -- יחד.

יעקב ליצמן: יש הרבה סעיפים שאין שום שינוי בתקציב שאישרתם.

יעקב ליצמן: גם זה לא סביר.

יעקב ליצמן: הרי יש סעיפים שאנחנו יודעים שעולים, באופן אוטומטי: שכירת רכב.

תמר אדרי: שכירת רכב – השתנה.

תמר אדרי: אנחנו כנראה נשכור פחות רכבים.

תמר אדרי: היום יש אנשים עם רכבים צמודים.

חיים אורון: זה מופיע בהוצאות השכר.

יעקב ליצמן: האמת - רציתי להצביע נגד כי לראות מה קורה על פי חוק, אני אגיד לכם את האמת, כי המצב הזה הוא אבסורד.

חיים אורון: אני בכל זאת שואל - איפה הבקשה?

חיים אורון: מאיזה סעיף תקציבי זה?

תמר אדרי: סעיף 134 לחוק הבחירות לכנסת אומר שוועדת הכספים של הכנסת תאשר בכל שנה את תקציב הבחירות על פי הצעת ועדת הבחירות.

יעקב ליצמן: מימון של 2006?

חיים אורון: אני שואל בכל זאת : אין תקציב של השנה הבאה.

חיים אורון: על מה זה נבנה?

שבח אהרון: -- תקציב, - - על מה שהעמידה לרשותנו - -

יעקב ליצמן: יש דווקא בוועדת הפנים כרגע פקידי אוצר.

יעקב ליצמן: אפשר לבקש שיגיע לכאן.

חיים אורון: לפי דעתי - אנחנו מאשרים את התקציב אבל אנחנו צריכים לאשר גם העברת תקציב - מאיפה לאיפה.

חיים אורון: מה שאנחנו מאשרים פה זה שמותר לכם להוציא 193 מיליון שקל.

חיים אורון: נניח שאשרנו בחלוקה הזו- מאיפה מביאים את הכסף הזה?

שבח אהרון: האוצר אמר שיעמיד לרשותנו.

שבח אהרון: כנראה מהרזרבה.

יעקב ליצמן: אבל גם אם זה מהרזרבה – צריכה לבוא בקשה.

חיים אורון: אין רזרבה בשנה הבאה.

חיים אורון: גם אם זה מהרזרבה - צריכה להיות העברה כזו.

יעקב ליצמן: אני מניח שתגיע.

חיים אורון: אתה יודע למה שאני שואל את זה.

חיים אורון: כי אנחנו צריכים את הקטר הזה בשביל עוד כמה קרונות.

תמר אדרי: בכל אופן, אנחנו, מבחינתנו , שבח אהרון דיבר עם הרפרנט מהאוצר, וגם דיברנו עם החשב הכללי, כי אנחנו לא יכולים לעבוד על 1 חלקי 12 של תקציב רגיל, כי התקציב הרגיל הוא 10 מיליון .

חיים אורון: זה משהו לא מובן מה שהובא לפה.

חיים אורון: הוועדה צריכה לאשר את הרכב התקציב שלכם.

חיים אורון: אבל אין כסף בינתיים.

תמר אדרי: זו בעיה של המדינה.

חיים אורון: בסדר, אבל המדינה זה פה.

תמר אדרי: הבעיה היא לא של ועדת הבחירות.

יעקב ליצמן: הבעיה היא לא שלכם.

יעקב ליצמן: אני מניח שהם יעבירו את זה באיזה שהוא מקום, יכול להיות שעל חשבון 2006, אני לא יודע.

יעקב ליצמן: נחכה ונראה.

יעקב ליצמן: אולי זה בתוך ה- 250 מיליון שקל.

חיים אורון: מענק איזון?

חיים אורון: זה לא יכול להיות.

תמר אדרי: אבל הבקשה שלי היא שתאשרו לנו.

יעקב ליצמן: מי בעד הצעת התקציב של ועדת הבחירות המרכזית לכנסת ה0-17 לשנת 2006 בסך 193,740 מיליון שקל?

יעקב ליצמן: רוב בעד.

יעקב ליצמן: ההצעה אושרה.

תמר אדרי: כמו בכל בחירות אנחנו מבקשים להסמיך את יושבת ראש הוועדה להעביר מסעיף לסעיף .

יעקב ליצמן: האם זה חוקי?

הלית ברק: בוודאי.

יעקב ליצמן: למה, למשל, במשרד הפנים אני לא יכול להסמיך מישהו באופן דומה?

הלית ברק: כיוון שלגבי משרד הפנים אין סעיף ספציפי בחוק.

הלית ברק: כאן, בחוק, באופן מפורש כתוב שהשופטת, שהיא יושבת ראש הוועדה - --

יעקב ליצמן: בסדר, אני מצביע גם על זה - מי בעד להסמיך את יושבת ראש ועדת הבחירות המרכזית להעביר סכומים מסעיף לסעיף ?

יעקב ליצמן: מי נגד?

יעקב ליצמן: אושר, תודה רבה.

יעקב ליצמן: נציג האוצר נמצא כאן - ויש לנו שאלות אליו: יש בתקציב 193 מיליון שקל.

יעקב ליצמן: מאיפה הכסף?

ערן פולק: מתקציב שמתוכנן ל- 2006.

ערן פולק: עדיין לא נסגר איך יהיה תקציב --

יעקב ליצמן: אבל אתה צריך להעביר כאן, בוועדת הכספים.

ערן פולק: לא מביאים שינויים תקציביים לשנת 2006 כי הוא עדיין לא אושר, ולא קיים.

ערן פולק: תקציב 2006 יהיה תקציב המשכי.

יעקב ליצמן: אבל איך משלמים?

יעקב ליצמן: לפי מכתב של דורית בייניש?

יעקב ליצמן: אז יש לי כמה מכתבים כאלה.

ערן פולק: בימים הקרובים ייסגר המנגנון שדרכו ינוהל תקציב המשכי, ותקציב ועדת הבחירות יופיע בו.

יעקב ליצמן: מה זה המשכי?

חיים אורון: הם יביאו לך נייר ויגידו לך איזה סעיפים יהיו.

חיים אורון: תדאג שהסעיף שלנו יופיע שם.

יעקב ליצמן: מה זה תקציב המשכי?

ערן פולק: תקציב מעבר עד אישור תקציב 2005.

יעקב ליצמן: זאת אומרת שאפשר, רק בהינף יד של אגף התקציבים, להעביר מסעיף לסעיף, אפילו שאין אישור תקציבי.

ערן פולק: לא, אין העברות בבניית תקציב מעבר.

יעקב ליצמן: זה המשכי.

יעקב ליצמן: אני מודה לאדוני, השכלתי מאד.

יעקב ליצמן: אנחנו נשתמש בזה, בעזרת השם, במהלך השבוע.

יעקב ליצמן: כל פעם אנחנו לומדים דברים חדשים.